Public procurement notice: Contract Award Notice
Published: 2025-10-28
Buyer: Úrad pre verejné obstarávanie
Country: SK
Region: SK010
Contract type: Services
Procedure: Negotiated with prior call for competition
CPV classification: 48151000 | 51100000 | 71241000 | 71244000 | 71248000
Estimated value: 2985488 EUR
Award criteria: price, quality

Technical requirements: Predmetom zákazky je poskytovanie komplexných projekčných služieb, služieb inžinieringu a výkon stavebno-technického dozora pri realizácií projektu: „Technologický park OLO“ (ďalej len ako “Stavby” alebo “Projektu”) formou expertnej podpory investorovi pri realizácií Projektu, smerujúcej k dosiahnutiu najvyššej možnej kvality a efektivity Stavby a jej následnej prevádzke. Budúci dodávateľ bude svojou činnosťou prispievať / smerovať vždy v snahe o čo najefektívnejšie riešenie z hľadiska Stavby, mimo iné prostredníctvom toho, že bude projekčnú prípravu a realizáciu Stavby aktívne koordinovať z pozície výkonu stavebno-technického dozoru investora, bude schopný vyhľadávať riziká spojené s výstavbou a účinne im predchádzať, bude zodpovedným spôsobom posudzovať a riešiť zmeny Stavby, bude investorovi zodpovedajúcim spôsobom a v zodpovedajúcom rozsahu poskytovať informácie o priebehu prípravy a realizácie Stavby. Pre poskytovanie plnenia využije osoby so zodpovedajúcim vzdelaním, skúsenosťami, platnými oprávneniami a manažérskymi vedomosťami.

Samotné plnenie/poskytovanie služieb bude prebiehať v 6 etapách, 7.etapa predstavuje opčné plnenie, ktoré spol. OLO, a.s. môže, avšak nemusí žiadať:
-- Etapa č. 1 - Príprava dokumentácie v rozsahu potrebnom pre získanie rozhodnutia o stavebnom zámere, zastupovanie investora pri komunikácií s úradmi v procese získavania potrebných povolení a získanie kladného rozhodnutia o stavebnom zámere, príprava projektu stavby a zabezpečenie získania overenia projektu stavby, poskytovanie poradenských a konzultačných služieb investorovi pri príprave verejného obstarávania a príprava tendrovej dokumentácie;
Poskytovanie poradenských a konzultačných služieb investorovi pri príprave verejného obstarávania na výber generálneho zhotoviteľa Stavby a príprava tendrovej dokumentácie;
-- Etapa č. 2 – Participácia na verejnom obstarávaní generálneho zhotoviteľa stavby Design & Build;
-- Etapa č. 3 – Kontrola a schvaľovanie realizačnej dokumentácie stavby (RDS)  predloženej generálnym zhotoviteľom stavby vo fázach projektovania vykonávacieho projektu (VPP) a dokumentácie organizačných / technických / technologických / kontrolných postupov generálneho zhotoviteľa stavby pre účely stavby (RD);
-- Etapa č. 4 – Výkon stavebno-technického dozoru stavebníka nad realizáciou stavby, výkon nezávislej odbornej technickej kontroly a činnosť koordinátora bezpečnosti a ochrany zdravia pri práci;
-- Etapa č. 5 - Kontrola a schvaľovanie sprievodnej technickej dokumentácie (STD) / prevádzkovej dokumentácie (PDS)  predloženej generálnym zhotoviteľom stavby a kontrola a schvaľovanie  realizačnej dokumentácie stavby (RDS) predloženej generálnym zhotoviteľom stavby vo fázach projektovania  DSZ;
-- Etapa č. 6 - Dohľad nad pomontážnymi čistiacimi operáciami, funkčnými skúškami, uvedením zariadení Stavby do trvalej prevádzky a optimalizáciou technológie, aktívna participácia pri preberaní diela od generálneho zhotoviteľa stavby;
-- Etapa č. 7 - Poradenstvo a technická podpora počas prvých troch rokov prevádzky.

Spol. OLO, a.s. spracovala opis predmetu zákazky v uvedených dokumentoch, ktoré sú prílohou súťažných podkladov. Rozsah činností v jednotlivých etapách a zmluvné podmienky budú predmetom rokovaní (ich konkretizovanie/doplnenie a pod). Definitívna verzia týchto dokumentov bude prílohou výzvy na predkladanie konečných ponúk. Spol. OLO, a.s dôrazne žiada dodávateľov, aby sa s týmito dokumentmi riadne oboznámili už v čase predkladania žiadostí o účasť alebo najneskôr v čase predkladania základných ponúk:
- Opis predmet zákazky
- Dokumenty k povoľovaciemu konaniu EIA
- BIOGAS AND COMPOSTING FACILITY & SORTING PLANT CONCEPT STUDY
- EIR k BIM vrátane šablóny BEP; Šablóna BEP bude predmetom pripomienkovanie v základnej ponuke a následne sa bude predkladať v konečnej ponuke tzv. Ponukový BEP (vid kap. X. SP) a k podpisu zmluvy tzv. Zmluvný BEP (viď kap. XV. SP).
- Zmluva o poskytovaní služieb a výkone činností manažéra stavby „Projekčné služby, inžiniering a stavebno-technologický dozor pre Technologický park OLO“ (ďalej aj ako „Zmluva“).
Miestom realizácie diela bude Lieskovská ulica, Bratislava; časť služieb (najmä I. etapu) bude dodávateľ oprávnený poskytovať z miesta svojho sídla, resp. miesta kancelárie.
Ponuky uchádzačov budú hodnotené na základe najlepšieho pomeru ceny a kvality, pričom cena bude jedným z hodnotených kritérií a kvalita bude druhým z hodnotených kritérií:
• Kritériom K1 je celková cena uchádzača za poskytnutie služby v rozsahu realizácie Etapy 1 až Etapy 6 vyjadrená v EUR bez DPH, zaokrúhlená na dve desatinné miesta. 

Uchádzač do Prílohy č. 2 súťažných podkladov uvedie celkovú cenu za poskytnutie služby v rozsahu Etapy 1 (úkolová odmena za splnenie danej etapy) a jednotkové ceny za nasadenie jednotlivých odborníkov v Etapách 2 až 6 vyjadrené v EUR bez DPH. Uchádzač nemôže meniť stanovené nasadenie jednotlivých odborníkov v etapách 2 až 6. Celková cena uchádzača (vo vzorci nižšie označená ako “P”), ktorá je predmetom kritériá K1, je vyjadrená ako súčet úkolovej odmeny za realizáciu E1 a súčet celkových cien za realizáciu E2 až E6 (celková cena za realizáciu E2 až E6 sa vypočíta ako súčin ponúknutých jednotkových cien (osobohodina) za nasadenie odborníkov x stanovené nasadenie odborníkov v jednotlivých etapách).
Navrhované ceny musia zahŕňať všetky náklady uchádzača, ktoré súvisia, resp. vzniknú v súvislosti s daným plnením predmetu zákazky.
Verejný obstarávateľ upozorňuje uchádzačov, že cena za realizáciu E1 nesmie presiahnuť 1/3 celkovej ceny za realizáciu E1 až E6. V prípade nedodržania tohto pravidla bude ponuka uchádzača vylúčená pre nesúlad s podmienkami súťažných podkladov.
Ponuky uchádzačov budú hodnotené na základe najlepšieho pomeru ceny a kvality, pričom cena bude jedným z hodnotených kritérií a kvalita bude druhým z hodnotených kritérií:
• Kritériom K2 je uznaná kvalita osôb určených na plnenie zmluvy

Kritérium K2 sa skladá z 2 podkritérií: K2 = Ks + Kv, pričom:
Ks predstavuje “Uznanú kvalitu predchádzajúcich skúseností osôb určených na plnenie zmluvy” (maximálny možný počet bodov 90) 
Kv predstavuje “Vlastnosti a schopnosti Projektového manažéra” (maximálny možný počet bodov 10)
Pravidlá uplatnenia podkritéria Ks: Uznaná kvalita predchádzajúcich skúsenosti osôb určených na plnenie zmluvy

Predmetom tohto kvalitatívneho hodnotenia budú skúseností týchto osôb /kľúčových odborníkov
určených na plnenie zmluvy (uchádzač v ponuke určí len 1 osobu na danú pozíciu):
1. Projektový manažér - tím líder – 5 hodnotených skúseností;
2. Hlavný inžinier projektu – 5 hodnotených skúseností;
3. Zástupca hlavného inžiniera projektu – 5 hodnotených skúseností;
4. Expert na strojnú časť a chemicko – technologické anaeróbne procesy – 3 hodnotené skúseností;
5. Expert na technológie triedenia odpadu – 3 hodnotené skúseností;
(spolu označení ako „Kvalitatívne hodnotení kľúčoví odborníci“)

Uchádzač za každého Kvalitatívne hodnoteného kľúčového odborníka v Základnej ponuke predloží:
1. Projektový manažér - tím líder– referenčné listy k najviac piatim (5) skúsenostiam na hodnotenie;
2. Hlavný inžinier projektu – referenčné listy k najviac piatim (5) skúsenostiam na hodnotenie;
3. Zástupca hlavného inžiniera projektu - referenčné listy k najviac piatim (5) skúsenostiam na hodnotenie;
4. Expert na strojnú časť a chemicko-technologické anaeróbne procesy - referenčné listy k najviac trom (3) skúsenostiam na hodnotenie;
5. Expert na technológie triedenia odpadu - referenčné listy k najviac trom (3) skúsenostiam na hodnotenie,
v ktorých podrobne popíše danú skúsenosť /projekt daného kľúčového odborníka, na ktorej sa osobne podieľal. Pre posudzovanie danej skúsenosti sa vyžaduje, aby daný kľúčový odborník uspokojivo splnil zadanú úlohu, za ktorú bol zodpovedný (uspokojivé splnenie zadanej úlohy potvrdí odberateľ, ktorý vykonanú úlohu preberal). 

Bližšie informácie sa nachádzajú v súťažných podkladoch, ako aj tabuľka prideľovania bodov za posudzované skúseností (Kontrolný list hodnotenia ponuky) je osobitnou prílohou Súťažných podkladov.
Lehoty na predloženie námietok upravuje platný a účinný zákon o verejnom obstarávaní.


Number of bids: 1